open-index/open-wikipedia-markdown huggingface dataset:
রেইনহোল্ড মেসনার

**রেইনহোল্ড মেসনার** () (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহণের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।

## ১৪টি আট-হাজারী শৃঙ্গে আরোহণ
* ১৯৭০: নাঙ্গা পর্বত (৮১২৫ মিটার)
* ১৯৭২: মানাসলু (৮১৫৬ মিটার)
* ১৯৭৫: গাশারব্রুম ১ (৮০৬৮ মিটার)
* ১৯৭৭: ধবলগিরি (৮১৬৭ মিটার)
* ১৯৭৮: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া সর্বপ্রথম আরোহণকারী), নাঙ্গা পর্বত (৮১২৫ মিটার) (বেসক্যাম্প থেকে এককভাবে কোনো আট-হাজারী শৃঙ্গের চূড়ায় ওঠা প্রথম আরোহী)
* ১৯৭৯: কে২ (৮৬১১ মিটার)
* ১৯৮০: মাউন্ট এভারেস্ট (৮৮৪৮ মিটার) (বাড়তি অক্সিজেন ছাড়া প্রথমবারের মতো কোন পর্বতআরোহীর আরোহণ, বর্ষাকালে)
* ১৯৮১: শিশা পাংমা (৮০১২ মিটার)
* ১৯৮২: কাঞ্চনজঙ্ঘা (৮৫৯৮ মিটার), গাশারব্রুম ২ (৮০৩৫ মিটার), ব্রড পিক (৮০৪৮ মিটার), চো ওইয়ু (৮২০১ মিটার) (শীতকালে চূড়ায় উঠতে ব্যর্থ হন)
* ১৯৮৩: চো ওইয়ু (৮২০১ মিটার)
* ১৯৮৪: গাশারব্রুম ১ (৮০৬৮ মিটার) ও গাশারব্রুম ২ (৮০৩৫ মিটার) বেসক্যাম্পে না ফিরেই টানা চূড়ায় আরোহণ
* ১৯৮৫: অন্নপূর্ণা (৮০৯১ মিটার), ধবলগিরি (৮১৬৭ মিটার)
* ১৯৮৬: মাকালু (৮৪৮৫ মিটার), লোৎসে (৮৫১৬ মিটার)

## তথ্যসূত্র
* 
* Krakauer, Jon. *Into Thin Air*. United States of America: Random House, 1996.
* Ben Folds Five album entitled "The Unauthorized Biography of Reinhold Messner"

## পাদটীকা

## বহিঃসংযোগ
* Official site 
* Discovery of remains ends controversy about the death of Reinhold Messner's brother
* Messner Mountain Museum 
* Messner Mountain Museum website
* Messner - 2002

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় অভিযাত্রী
বিষয়শ্রেণী:ইতালীয় পর্বতারোহী
বিষয়শ্রেণী:২১শ শতাব্দীর ইতালীয় রাজনীতিবিদ
বিষয়শ্রেণী:২০শ শতাব্দীর ইতালীয় রাজনীতিবিদ
মার্সিডিজ বেঞ্জ

**মার্সিডিজ বেঞ্জ** () হচ্ছে একটি জার্মান মোটরগাড়ি, বাস, ট্রাক এবং কোচ নির্মাতা প্রতিষ্ঠান।

## ইতিহাস
কার্ল বেঞ্জ, জানুয়ারি ১৮৮৬ সালে, সর্বপ্রথম মার্সিডিজ বেঞ্জের বেঞ্জ পেটেন্ট মোটরওয়াগেন নামক পেট্রল-ক্ষমতাসম্পন্ন গাড়ি তৈরি করে। একই বছর গোটলিব ডাইমলার এবং ইঞ্জিনিয়ার ভিলহেল্ম মাম্বাখ একটি স্টেজকোচকে পেট্রল ইঞ্জিনে পরিবর্তন করে। ডাইমলার মোটরেন গেসেলসাফর্ট ১৯০১ সালে সর্বপ্রথম মার্সিডিজ মোটরগাড়ি বাজারে ছাড়েন। কার্ল বেঞ্জ এবং গোটলিব ডাইমলার কোম্পানি একত্রিত করে ডাইমলার-বেঞ্জ কোম্পানি নাম রাখা হয় এবং ১৯২৬ সালে প্রথম মার্সিডিজ-বেঞ্জ ব্র্যান্ড নামে গাড়ি তৈরি করা হয়। মার্সিডিজ-বেঞ্জ অন্তর্নিবেশ ঘটিয়েছে অনেক নিরাপত্তা এবং প্রযুক্তির যা অন্যান্য গাড়িগুলোতে কয়েক বছর শুরু করেছে। মার্সিডিজ-বেঞ্জ বিশ্বে সর্বাপেক্ষা সুপরিচিত এবং প্রতিষ্ঠিত মোটরগাড়ির ব্র্যান্ডের একটি। এটি বিশ্বের সর্বাপেক্ষা পুরাতন মোটরগাড়ির ব্র্যান্ড যা এখনও বিদ্যমান আছে।

## প্রকারভেদ
মার্সিডিজ বেঞ্জের প্রায় ১৭ প্রকার মডেল রয়েছে যা নানান চাহিদার ক্রেতাদের প্রতি নজর রেখে তৈরি করা হয়।https://autojosh.com/17-classes-mercedes-benz-cars-explained-details/#:~:text=We'll%20be%20talking%20about,core%20classes%20of%20Mercedes%20Benz.
থাম্ব|257x257পিক্সেল|জনপ্রিয় এস ক্লাস সিরিজের গাড়ি
তবে সর্বাধিক বিক্রিত কিছু মডেল হলো মার্সিডিজ - এ ক্লাস, সি ক্লাস, জি ক্লাস, এস ক্লাস।https://www.albanymotorcarsonline.com/different-classes-of-mercedes-benz-albany-ga/

## তথ্যসূত্র

## বহিঃসংযোগ

* মার্সিডিজ-বেঞ্জের অফিসিয়াল ওয়েবসাইট 
* 
;ভিডিও ক্লিপ
* মার্সিডিজ-বেঞ্জ ইউটিউব চ্যানেল
* Мерцедес–Бенц новини, форум, ръководства, галерия, снимки, видео 

বিষয়শ্রেণী:জার্মানির গাড়ি প্রস্তুতকারক
বিষয়শ্রেণী:জার্মানির কোম্পানি
বিষয়শ্রেণী:জার্মান মার্কা
বিষয়শ্রেণী:বিলাসবহুল মোটরযান প্রস্তুতকারক
বিষয়শ্রেণী:গাড়ির মার্কা
বিষয়শ্রেণী:ক্রীড়া গাড়ী প্রস্তুতকারক
বিষয়শ্রেণী:ডিজেল ইঞ্জিন নির্মাতা
বিষয়শ্রেণী:জার্মানিতে সদর দফতর বহুজাতিক কোম্পানি
বিষয়শ্রেণী:১৯২৬-এ প্রতিষ্ঠিত জার্মান কোম্পানি
বিষয়শ্রেণী:১৯২৬-এ জার্মানিতে প্রতিষ্ঠিত
মধ্য ইউরোপীয় সময়

**কেন্দ্রীয় ইউরোপীয় সময়** (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘণ্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।

বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।

## ব্যবহার

### কেন্দ্রীয় ইউরোপীয় গ্রীষ্মকাল সময়
নিম্নলিখিত দেশগুলো এবং শহরগুলো **কেন্দ্রীয় ইউরোপীয় গ্রীষ্মকাল সময়** এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।

* আলবেনিয়া, ১৯৭৫ থেকে নিয়মিতভাবে
* অ্যান্ডোরা, ১৯৮৪ থেকে নিয়মিতভাবে
* অস্ট্রিয়া, ১৯৮০ থেকে নিয়মিতভাবে
* বেলজিয়াম, ১৯৭৭ থেকে নিয়মিতভাবে (১৯১৬ পূর্বেতে এবং ১৯৪০ পর্যন্ত)
* বসনিয়া ও হার্জেগোভিনা, ১৯৮৩ থেকে নিয়মিতভাবে
* ক্রোয়েশিয়া, ১৯৮৩ থেকে নিয়মিতভাবে
* চেক প্রজাতন্ত্র, ১৯৭৯ থেকে নিয়মিতভাবে
* ডেনমার্ক (মেট্রোপলিটান), ১৯৮০ থেকে নিয়মিতভাবে
* ফ্রান্স (মেট্রোপলিটান), ১৯৭৬ থেকে নিয়মিতভাবে
* জার্মানি, ১৯৮০ থেকে নিয়মিতভাবে
* জিব্রাল্টার, ১৯৮২ থেকে নিয়মিতভাবে
* হাঙ্গেরি, ১৯৮০ থেকে নিয়মিতভাবে
* ইতালি, ১৯৬৬ থেকে নিয়মিতভাবে
* লিশ্‌টেনশ্‌টাইন
* লুক্সেমবার্গ, ১৯৭৭ থেকে নিয়মিতভাবে
* মেসিডোনিয়া, ১৯৮৩ থেকে নিয়মিতভাবে
* মাল্টা, ১৯৭৪ থেকে নিয়মিতভাবে
* মোনাকো, ১৯৭৬ থেকে নিয়মিতভাবে
* মন্টেনেগ্রো, ১৯৮৩ থেকে নিয়মিতভাবে
* নেদারল্যাণ্ডস (মেট্রোপলিটান), ১৯৭৭ থেকে নিয়মিতভাবে
* নরওয়ে, ১৯৮০ থেকে নিয়মিতভাবে
* পোল্যান্ড, ১৯৭৭ থেকে নিয়মিতভাবে
* সান মারিনো, ১৯৭৬ থেকে নিয়মিতভাবে
* সার্বিয়া, ১৯৮৩ থেকে নিয়মিতভাবে
* স্লোভাকিয়া, ১৯৭৯ থেকে নিয়মিতভাবে
* স্লোভেনিয়া, ১৯৮৩ থেকে নিয়মিতভাবে
* স্পেন (ক্যানারি দ্বীপপুঞ্জ ব্যতীত), ১৯৭৪ থেকে নিয়মিতভাবে
* সুইডেন, ১৯৮০ থেকে নিয়মিতভাবে
* সুইজারল্যান্ড, ১৯৮১ থেকে নিয়মিতভাবে
* ভ্যাটিকান সিটি, ১৯৬৬ থেকে নিয়মিতভাবে

### অন্য দেশসমূহ
অন্য দেশের জন্য ইউটিসি+১ দেখুন।

## আরও দেখুন
* সময় অঞ্চল
* ইউরোপীয় গ্রীষ্মকাল সময়
* ইউটিসি+০০:২০ (আমস্টার্ডাম সময়)
* ইউটিসি+০১:০০
* অন্য দেশে এবং ভূখণ্ডে ইউটিসি+১ সময় অঞ্চল

## বহিঃসংযোগ
* German Time Act
* Dutch Time Act 

বিষয়শ্রেণী:সময় অঞ্চল
বিষয়শ্রেণী:ইউরোপে সময়
কলিকাতা (দ্ব্যর্থতা নিরসন)

**কলিকাতা** শব্দটি দ্বারা নিম্নোল্লিখিত নিবন্ধগুলি বোঝান যেতে পারে।
* কলিকাতা - পশ্চিমবঙ্গের রাজধানী।
* কলিকাতা (গ্রাম) - অধুনালুপ্ত জনপদ। এই গ্রামটিই পরে কলকাতা শহরের রূপ নেয়।

## আরও দেখুন
* কলকাতা (দ্ব্যর্থতা নিরসন)
* ক্যালকাটা (দ্ব্যর্থতা নিরসন)
পটুয়াখালী (দ্ব্যর্থতা নিরসন)

**[[পটুয়াখালী]]** বাংলাদেশের একটি শহর। এছাড়াও আরো যা যা বোঝানো যেতে পারে:

## স্থান
* পটুয়াখালী - শহর
* পটুয়াখালী জেলা
* পটুয়াখালী সদর উপজেলা
* পটুয়াখালী পৌরসভা - সংস্থা

## প্রতিষ্ঠান
* পটুয়াখালী বিজ্ঞান ও প্রযুক্তি বিশ্ববিদ্যালয়
* পটুয়াখালী মেডিকেল কলেজ
* পটুয়াখালী সরকারী কলেজ
* পটুয়াখালী সরকারী মহিলা কলেজ
*পটুয়াখালী সরকারী আবুল করিম মৃধা কলেজ
লজিক ডিজাইন

**লজিক ডিজাইন** হলো ইলেকট্রিক ডিজাইন চক্রের একটি পর্যায়। এই পর্যায়ে একটি ইলেকট্রনিক ডিজাইনের ফাংশনাল ডিজাইনকে এমন একটি রূপে পরিবর্তিত করা হয়, যা লজিক অপারেশন, অ্যারিথম্যাটিক অপারেশন, কন্ট্রোল ফ্লো, ইত্যাদি ধারণ করতে পারে। 
এ পর্যায়ের একটি সাধারণ আউটপুট হলো RTL description।
লজিক ডিজাইনকে সাধারণত সার্কিট ডিজাইন এর পরবর্তী ধাপ হিসেবে বিবেচনা করা হয়।

## তথ্যসূত্র

বিষয়শ্রেণী:ইলেকট্রনিক্স
বিষয়শ্রেণী:কম্পিউটার প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:ডিজিটাল ইলেকট্রনিক্স
আন্দ্রানিক হাকোবিয়ান

**আন্দ্রানিক হাকোবিয়ান** (জন্ম ৬ই অক্টোবর, ১৯৮১ আর্মেনিয়ার এচমিয়াজিনে) আর্মেনিয়ান অপেশাদার মুষ্টিযোদ্ধা। তিনি ২০০৮অলিম্পিকে মিডলওয়েট বিভাগে লড়াই করার যোগ্যতা অর্জন করেন।

তিনি নইম তারবুঞ্জার কাছে ১৩:১৬তে পরাজিত হন, তবে তৃতীয়স্থানের লড়াইয়ে তিনি ইস্তভান জিলকে পরাস্ত করেন। ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপে তিনি রূপো জেতেন। আর আব্বোস আতোয়েভ জেতেন সোনা।

## বহিঃসংযোগ
* Profile
* Qualifier
* sports-reference

বিষয়শ্রেণী:১৯৮১-এ জন্ম
বিষয়শ্রেণী:আর্মেনীয় মুষ্টিযোদ্ধা
বিষয়শ্রেণী:জীবিত ব্যক্তি
বিষয়শ্রেণী:আর্মেনিয়ার অলিম্পিক মুষ্টিযোদ্ধা
বিষয়শ্রেণী:মিডলওয়েট মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২০১২ গ্রীষ্মকালীন অলিম্পিকের মুষ্টিযোদ্ধা
সেল্লাপান রামানাথান

**সেল্লাপান রামানাথান** (; জন্ম ৩রা জুলাই, ১৯২৪) হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। ১৯৯৯ সালের ১লা সেপ্টেম্বরে তিনি তার জীবনে প্রথম রাষ্ট্রপতি ছিলেন। এরপর ২০০৫ সালে দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।

## জীবনতথ্য
* ১৯২৪ সালের ৩রা জুলাই সিঙ্গাপুরে জন্মগ্রহণ করেন।
* ১৯৫৪ সালে ন্যাশনাল ইউনিভার্সিটি অব সিঙ্গাপুর তে সমাজবিজ্ঞান বিভাগ থেকে স্নাতকোত্তর ডিগ্রী প্রাপ্ত হন।
* ১৯৫৫ সালে সিঙ্গাপুর সরকারি বিভাগে চিকিৎসালয় সমাজকর্মী হিসেবে যোগদান করেন।
* ১৯৫৬ সালে নৌকর্মী কল্যাণ কর্মকর্তা হিসেবে নিযুক্ত হন।
* ১৯৬২ সালে শ্রমশিক্ষা প্রতিষ্ঠানের সহকারী পরিচালক ও পরে পরিচালক হিসেবে নিযুক্ত হন।
* ১৯৬৬ সালের ফেব্রুয়ারি মাসে সিঙ্গাপুর পররাষ্ট্র মন্ত্রণালয়ে সেক্রেটারি ও ডেপুটি সেক্রেটারির সহকারী সেক্রেটারি হিসেবে কাজ করেন।
* ১৯৭১ সালের আগস্ট মাসে গোয়েন্দা সেনানি পদে নিযুক্ত হন। তিনি সিঙ্গাপুরের অভ্যন্তরে জাপানি লাল সেনাবাহিনীর ১৯৭৪ সালের ৩১শে জানুয়ারি থেকে আক্রমণ করা সন্ত্রাসী দমন করেন।
* ১৯৭৯ সালে পররাষ্ট্র মন্ত্রণালয়ে ফিরে আসেন এবং পররাষ্ট্র বিভাগের প্রথম সেক্রেটারির পদে নিযুক্ত হন।
* ১৯৯৯ সালের ১লা সেপ্টেম্বর সিঙ্গাপুরের রাষ্ট্রপতি নির্বাচিত হন।
* ২০০৫ সালের ১লা সেপ্টেম্বর দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।

## তথ্যসূত্র

## বহিঃসংযোগ
* Official Biography of the President of the Republic of Singapore

বিষয়শ্রেণী:সিঙ্গাপুরের রাষ্ট্রপতি
বিষয়শ্রেণী:১৯২৪-এ জন্ম
বিষয়শ্রেণী:সিঙ্গাপুরে তামিল রাজনীতিবিদ
বিষয়শ্রেণী:সিঙ্গাপুরী কূটনীতিবিদ
বিষয়শ্রেণী:সিঙ্গাপুরী হিন্দু
বিষয়শ্রেণী:সিঙ্গাপুরের স্বতন্ত্র রাজনীতিবিদ
বিষয়শ্রেণী:মালয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দারজাহ উতামা তেমাসেক বিজয়ী
বিষয়শ্রেণী:প্রবাসী ভারতীয় সম্মান প্রাপক
বিষয়শ্রেণী:২০১৬-এ মৃত্যু
বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
মৌলিক তারা

পুরো আকাশ জুড়ে সুষমভাবে বিস্তৃত তুলনামূলকভাবে কম সংখ্যক উজ্জ্বল তারাকে মৌলিক তারা বলে। এই তারাগুলো গাঠনিক দিক থেকে কোনো মৌলিক কাঠামো বা বিশেষ কোনো বৈশিষ্ট্যের ধারক নয়। কিন্তু এই তারাগুলোর অবস্থানের সাথে তুলনা করে অন্যান্য তারা বা অনুরূপ বস্তুর অবস্থান নির্ণয় করা হয়। এজন্যই এগুলো মৌলিক তারা, যার কারণে এই তারাগুলোর অবস্থান নিখুঁতভাবে পরিমাপ করা হয়। পরবর্তীতে অন্যান্য বস্তুর অবস্থান এ গুলোর সাথে তুলনা করে অপেক্ষাকৃত কম জটিল পদ্ধতিতে পরিমাপ করা হয়, পৃথিবীর গতি কম হলেও তারাদের নিজস্ব গতির কারণে মৌলিক তারাগুলোর অবস্থানও সবসময় পরিবর্তিত হয়। এ জন্য এগুলো কোন নির্দিষ্ট সময়ে যে কোনো বস্তু পরিমাপের ক্ষেত্রে এই পরিবর্তনটুকুও হিসাবের মধ্যে আনতে হয়।

 
বিষয়শ্রেণী:জ্যোতির্বিজ্ঞান
রিয়্যুগিয়োং হোটেল

**রিয়্যুগিয়োং হোটেল**（কোরীয় ভাষায়：，），গণতান্ত্রিক গণপ্রজাতন্ত্রী কোরিয়া রাজধানী পিয়ং ইয়াং য়ে অবস্থিত，একটি অসমাপ্ত গগনচুম্বী ইমারত। পিয়ং ইয়াংয়ের প্রাচীন নাম 'রিয়্যুগিয়োং' বিধায় হোটেলটির নামকরণ হয়েছে। হোটেলের ভবনটি ত্রিকোণাকৃতির পিরামিডের আদলে গড়ে তৈরি করা।

## গ্যালারি

File:Dprk pyongyang hotel rugen 05 s.jpg|ফেব্রুয়ারি ২০০৯
File:Ryugyong Hotel - May 2005.JPG|মে ২০০৫

File:Finished ryug.jpg|চিত্রশিল্পী কর্তৃক অঙ্কিত রিয়্যুগিয়োং হোটেল


## তথ্যসূত্র

বিষয়শ্রেণী:১৯৮৬ সালের স্থাপত্য
বিষয়শ্রেণী:উত্তর কোরিয়ার হোটেল
বিষয়শ্রেণী:উত্তর কোরিয়ার গগনচুম্বী অট্টালিকা
বিষয়শ্রেণী:নির্মাণ অধীনে ভবনসমুহু
বিষয়শ্রেণী:নির্মাণাধীন ভবন ও স্থাপনা
বিষয়শ্রেণী:গগনচুম্বী হোটেল
মাইক্রোকম্পিউটার

thumb|250px|কমোডোর ৬৪ মডেলের মাইক্রো কম্পিউটার, যা শুরুর দিকের জনপ্রিয়তম মাইক্রোকম্পিউটারের অন্যতম। এটি সর্বকালের সবচেয়ে বেশি বিক্রিয় হওয়া কম্পিউটার মডেল।
**মাইক্রোকম্পিউটার** বা **অনুসঙ্গণক** হল এমন এক ধরনের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।

## উৎপত্তি
মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।

মাইক্রোপ্রসেসর এবং সেমিকন্ডাক্টর মেমোরীর মূল্য ধীরে ধীরে হ্রাস পাওয়ায় মাইক্রোকম্পিউটারের মূল্য হ্রাস পেতে থাকে। যার ফলে এটি ব্যবহার করা সবার জন্য সহজ হয়ে উঠে।

এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:
* অত্যন্ত কম দামের ৭৪০০ সিরিজের চিপের কারণে কিবোর্ডের মত ইনপুট যন্ত্র তৈরি করা সম্ভব হয় যা ব্যবহারকারীরা সহজেই গ্রহণ করে।
* স্মৃতি সংরক্ষণের জন্য অডিও ক্যাসেটের ব্যবহার করা হয়, যা পূর্বের কম্পিউটারের ন্যায় প্রতিবার চালুর হওয়ার পর পুনরায় তথ্য প্রদানের ঝামেলা থেকে মুক্তি দেয়।
* RAM এর দাম কমে যায় এবং ভিডিও প্রদর্শনী ব্যবস্থা আগের তুলনায় উন্নত হয়।

এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে।
অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষণ, তথ্য ব্যবস্থাপনা, মুদ্রণ ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।

মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।

## আরও দেখুন
* ব্যক্তিগত কম্পিউটার
* মিনি কম্পিউটার
* মেইনফ্রেম কম্পিউটার
* সুপার কম্পিউটার

## তথ্যসূত্র

বিষয়শ্রেণী:কম্পিউটারের ধরন
বিষয়শ্রেণী:জাপানি উদ্ভাবন
বিষয়শ্রেণী:মাইক্রো কম্পিউটার
বিষয়শ্রেণী:কম্পিউটার
গিলগামেশ

[thumb|right|200px|গিলগামেশের মূর্তি, ইউনিভার্সিটি অফ সিডনি, [সিডনি, নিউ সাউথ ওয়েল্‌স, অস্ট্রেলিয়া]]
**গিলগামেশ** (; , Gilgameš, বিলগামেস হিসেবেও পরিচিত ছিল)। গিলাগামেশ মহাকাব্যের প্রধান চরিত্র। মেসোপটেমীয় পুরাণ নামটি সুমের, আক্কাদীয়, আসিরিয়া এবং ব্যাবিলনিয়া পুরাণ সম্মিলিতভাবে দেওয়া হয়েছে, ইরাকের টাইগ্রিস এবং ইউফ্রেটিস নদীর মাঝে এটি অবস্থান। সুমেররা বহু ঈশ্বরবাদী ধর্মের অনুসারি ছিল। তার প্রাণী বা বস্তুতে নরত্ব আরোপ সম্পর্কিত ঈশ্বর অথবা ঈশ্বরীর প্রতিরূপ সৃষ্টি করতো যারা শক্তি অথবা বিশ্বের উপস্থিতি নির্দেশ করতো, পরবর্তী কালে প্রায় গ্রিক পুরাণ মতো।

গিলগামেশ ছিল মেসোপটেমীয় পুরাণের একটি চরিত্র। তার গল্প মানবিক ইতিহাসের প্রথম মহাকাব্যে বর্ণনা করা হয়েছে, যা পরবর্তীতে গিলগামেশের মহাকাব্য নামে নামকরণ করা হয়েছিল। আনুমানিক খ্রিষ্টপূর্ব ২০০০ সালে রচিত এই অসম্পূর্ণ মহাকাব্য কিউনিফর্ম লিপিতে লিখিত। সম্রাট আসুরবানিপলের গ্রন্থগারে সংরক্ষিত কাব্যটির মোট চরণ সংখ্যা ৩ হাজার। জনশ্রুতি আছে গিলগামেশ ছিলেন উরুক রাজ্যের রাজা। এই কাব্যে গিলগামেশের দুঃসাহসীক স্বর্গাভিযানের কাহিনি বর্ণনা করা হয়েছে।

## তথ্যসূত্র

## বহিঃসংযোগ

### আসল কীলকাকার পাঠ
* গিলগামেশের মহাকাব্যের XI লিপিফলকের  আসল কীলকাকার পাঠ (স্ট্যান্ডার্ড ব্যাবিলনীয় সংষ্করণ)

### লেখার অনুবাদ
* সুমেরীয় লেখা: ETCSL
** গিলগামেশ এবং হুমবাবা, সংষ্করণ এ (চেদার অরণ্যের দুঃসাহসিকতা)
** গিলগামেশ এবং হুমবাবা, সংষ্করণ বি
** গিলগামেশ এবং স্বর্গের ষাঁড়
** গিলগামেশ এবং এগা
** গিলগামেশ, এনকিদু এবং নিম্নস্থ বিশ্ব
** গিলগামেশের মৃত্যু
* *সুমেরীয় সাহিত্যের ইলেকট্রনিক লেখার কর্পাস* (www-etcsl.orient.ox.ac.uk), অক্সফোর্ড ১৯৯৮-.
* www.wsu.edu 
* গিলগামেশের মহাকাব্য: একটি আধ্যাত্মিক জীবনী
* জেনেসিস বন্যাতে গিলগামেশের মহাকাব্যের তুলনা 

গিলগামেশের বিভিন্ন উপকথা জন্য অনুবাদিত সুমেরিয় ভাষায় লেখাছেঃ
* ব্লাক, যে.এ.,
* Cunningham, জি.,
* Fluckiger-Hawker, এ,
* স্টিভেন মিটসেল
** স্ট্রেপড বই: গিলগামেশে স্টিভেন মিটসেল - মহাকাব্য কবিতার সম্বন্ধে স্টিফেন মিটসেলের মধ্যে আলাপের একটি কৌতুকপ্রদ-বই অভিযোজন।
** Mitchell's translation was also adapted as a radio play for Radio 3 by Jeremy Howe, first broadcast on Sunday 11 June 2006 from 19:30-21:30 http://www.bbc.co.uk/radio3/dramaon3/pip/gci75/
* Robson, E.,
* Zólyomi, G.,

|-

বিষয়শ্রেণী:ইরাকের ইতিহাস
বিষয়শ্রেণী:সুমেরীয় শাসক
বিষয়শ্রেণী:সুমেরীয় মহাকাব্য বীরপুরুষ
*
বিষয়শ্রেণী:ইরাকি জনগণ
বিষয়শ্রেণী:মেসোপটেমীয় দেবতা
বিষয়শ্রেণী:গিলগামেশ
সিমুলা (প্রোগ্রামিং ভাষা)

**সিমুলা** হলো দুইটি সিম্যুলেশন প্রোগ্রামিং ভাষার নাম; যারা সিমুলা ১ এবং সিমুলা ৬৭ হিসাবে পরিচিত এবং ১৯৬০-এর দশকে অসলোতে অবস্থিত নরওয়েজীয়ান কম্পিউটার সেন্টারে উলাহ্‌-ইয়োহান ডাল ও ক্রিস্টেন নিগার্ড কর্তৃক উদ্ভাবিত। সিনটেক্টিক্যাললি এটি ALGOL 60-এর একটি বিশ্বস্ত সুপারসেট।

সিমুলা ৬৭ যে সব নতুন বিষয়ের সূচনা করে সেগুলো হলো: ক্লাস, সাব-ক্লাস, ভার্চুয়াল মেথড, ডিসক্রিট ইভেন্ট সিমুলেশন (Discrete event simulation) এবং গারবেজ কালেকশন।

সিমুলাকে প্রথম অবজেক্ট ওরিয়েন্টেড প্রোগ্রামিং ভাষা হিসেবে বিবেচনা করা হয়। এর নামকরণ থেকেই বুঝা যায় যে, সিমুলা ডিজাইন করা হয়েছে সিমুলেশন এর জন্য।

সিমুলা বিভিন্ন অ্যাপ্লিকেশনের সিমুলেশন এর জন্য ব্যবহার করা হয়, যেমন: ভি এল এস আই ডিজাইন, প্রসেস মডেলিং, প্রোটোকল, অ্যালগরিদম। এছাড়াও অন্যান্য অ্যাপ্লিকেশন যেমন, টাইপসেটিং, কম্পিউটার গ্রাফিক্স, শিক্ষা ইত্যাদি।

সি++, জাভা, সি# এ সিমুলা-টাইপ অবজেক্টের ব্যবহার দেখে সিমুলা প্রোগ্রামিং ভাষার সহজেই প্রভাব বুঝা যায়।

## আরও দেখুন
* বেটা, সিমুলার আধুনিক উত্তরসূরী।

## টীকা

## উৎস
* IBM System 360/370 Compiler and Historical Documentation  The Simula Standard and other historical documentation by Peter Sylvester

## অতিরিক্ত পাঠ
* 

## বহিঃসংযোগ
* 
*  - with source code example
*  - with some notes on Demos by Graham Birtwistle
*  - based on the 1997 seminar "30 Years of Object Oriented Programming (OOP)"
*  - includes tutorials, documentation, and links in English and in French

বিষয়শ্রেণী:প্রোগ্রামিং ভাষা
বিষয়শ্রেণী:ক্লাস-ভিত্তিক প্রোগ্রামিং ভাষা
বিষয়শ্রেণী:নরওয়েতে বিজ্ঞান ও প্রযুক্তি
বিষয়শ্রেণী:সিমুলেশন প্রোগ্রামিং ভাষাসমূহ
ওয়েলিংটন

থাম্ব|ওয়েলিংটন হারবার এবং কেবল্ কার - দৃশ্য: কেলবার্ন থেকে
**ওয়েলিংটন** (; ,   or  ) হল নিউজিল্যান্ডের রাজধানী শহর। এটি উত্তর দ্বীপ এর দক্ষিণ-পশ্চিম প্রান্তে, কুক স্ট্রেইট এবং রেমুটাকা রেঞ্জ এর মধ্যে অবস্থিত। ওয়েলিংটন হল নিউজিল্যান্ডের তৃতীয় বৃহত্তম শহর এবং এটি ওয়েলিংটন অঞ্চলের প্রশাসনিক কেন্দ্র। এটি একটি সার্বভৌম রাষ্ট্রের বিশ্বের দক্ষিণতম রাজধানী।

ওয়েলিংটন নগর এলাকাটি হল উত্তর আইল্যান্ডের দক্ষিণাংশের প্রধান জনবহুল এলাকা। নগর এলাকাটি প্রধান চারটি অংশে বিভক্ত: ওয়েলিংটন সিটি,ওয়েলিংটন হারবার-এর প্রান্তে, শহরটির সবচেয়ে জনবহুল অংশ যেখানে শহরের অর্ধেক লোক বাস করে; পরিরুয়া সিটি on পরিরুয়া হারবার-এর প্রান্তে অবস্থিত। এছাড়া লোয়ার হার্ট সিটি এবং আপার হার্ট একত্রে হার্ট ভ্যালি নামে পরিচিত।

২০০৯ সালে পরিসংখ্যান অনুযায়ী ওয়েলিংটন হল জীবযাপনের মানের দিক দিয়ে পৃথিবীর ১২ তম শ্রেষ্ঠ শহর।.

## নাম
ওয়েলিংটন শহরটির নাম রাখা হয়েছিল আর্থার ওয়েলেসলে, ওয়েলিংটনের প্রথম ডিউক ওয়াটারলু যুদ্ধের সেনানয়ক এর নামে।

## গুরুত্ব
ওয়েলিংটন হল নিউজিল্যান্ডের রাজনৈতিক কেন্দ্র । মন্ত্রণালয়সমূহ সংসদ, সরকারি প্রধান অফিসসমূহ সরকারি, নিউজিল্যান্ড ভিত্তিক আন্তর্জাতিক সংগঠনের প্রধান অফিসসমূহ, প্রভৃতি ওয়েলিংটনে অবস্থিত।

ওয়েলিংটন শহরের প্রাণকেন্দ্রটি শিল্পের সমাহারে সুনিপুনভাবে সাজানো গোছানো। তুলনামূলক ছোট্ট এই শহরটিতে রয়ছে বেশ বড় ধরনের জমজমাট কাফে সংস্কৃতি আর নাইটলাইফ। এছাড়া নিউজিল্যান্ডের চলচ্চিত্র এবং নাট্যকলার দিক থেকেও শহরটি বেশ গুরুত্বপূর্ণ।

## ভৌগোলিক অবস্থান
### জলবায়ু
শহরটিতে গড়ে ২০২৫ ঘণ্টা (বা ১৬৯ দিন) সূর্যের আলো দেখা যায়  এছাড়া সাধারণত সারা বছরে তাপমাত্রা থাকে সর্বোচ্চ ২৫ °সে (৭৭ °ফা), এবং সর্বোনিম্ন ৪ °সে (৩৯ °ফা)।





## খেলাধুলা
ঐতিহাসিক বেসিন রিসার্ভ মাঠে ১৯৩০ সাল থেকে ক্রিকেট খেলা অনুষ্ঠিত হয়। নিউজিল্যান্ডের অত্যন্ত পয়া এই মাঠে পাকিস্তান ও শ্রীলংকার টেস্ট জয়ের রেকর্ড ভালো হলেও ভারতের খুব একটা ভালো নয়। ১৯৬৮ সালের পর কখনোই জয় পায়নি। 

## গ্যালারি
[থাম্ব|600px|কেন্দ্র|ওয়েলিংটন হারবার এবং [লেগুন প্যানোরামা ]]
[থাম্ব|600px|কেন্দ্র|[ভিক্টরিয়া পর্বত, ওয়েলিংটন|ভিক্টরিয়া পর্বত থেকে শহর কেন্দ্রের রাত্রির দৃশ্য]]
[থাম্ব|600px|কেন্দ্র|[ভিক্টরিয়া ইউনিভার্সিটি অফ ওয়েলিংটন, কেলবানের দৃশ্য]]
থাম্ব|600px|কেন্দ্র|ভিক্টরিয়া পর্বতের থেকে তোলা শহর কেন্দ্রের দৃশ্য
থাম্ব|600px|কেন্দ্র|ভিক্টরিয়া পর্বতের দৃশ্য

## তথ্যসূত্র

## বহিঃসংযোগ

* Greater Wellington Regional Council
* Official NZ Tourism website for Wellington
* Wellington City Council
* Wellington  in Te Ara the Encyclopedia of New Zealand


বিষয়শ্রেণী:ওশেনিয়ার রাজধানী
বিষয়শ্রেণী:নিউজিল্যান্ডের শহর
এসআরএস ল্যাবস

**এসআরএস ল্যাবস**, সান্টা এ্যানা, ক্যালিফোর্নিয়া ভিত্তিক একটি শব্দ-প্রকৌশল কোম্পানি। প্রতিষ্ঠানটি শব্দ প্রযুক্তি বিষয়ক সফট্‌ওয়্যার এবং ডিভাইস তৈরি করে থাকে, যা বিভিন্ন ইলেক্ট্রনিক পণ্যসামগ্রীতে ব্যবহৃত হয়। ১৯৯৩ সালে এস.আর.এস প্রতিষ্ঠিত হয় এবং ১৯৯৬ সালে NASDAQ স্টক এক্সচেঞ্জের তালিকাভুক্ত হয়। বিশ্বখ্যাত বিভিন্ন প্রযুক্তি কোম্পানি যেমন- মাইক্রোসফট, স্যামসাং, এল জি, তোশিবা, ডেল, এইচ পি, সনি এস.আর.এস ল্যাবের সফট্‌ওয়্যার ও ডিভাইস ব্যবহার করে থাকে।

২০০৮ এ প্রায় ৩৬ মিলিয়ন ফ্ল্যাট-প্যানেল টেলিভিশন এস.আর.এস-এর শব্দ প্রযুক্ত ব্যবহার করেছে, যা বিশ্বের টেলিভিশন বাজারের ৩০ শতাংশ। এস.আর.এস ল্যাবের ৩০০-এরও অধিক ব্যবসায়িক অংশীদার এবং এর প্রযুক্তিপণ্য উদ্ভাবনের জন্য ১৫০টি প্যাটেন্ট রয়েছে।

## পণ্য
এস.আর.এস ল্যাব নিম্নোক্ত পণ্য তৈরি করে থাকে:
*	TruVolume
* StudioSound HD
*	TruSurround HD
*	TruSurround XT
*	Headphone 360
*	TruSurround HD4
*	TruBass
*	Dialog Clarity
*	WOW HD
*	Circle Surround
*	CS Headphone
*	CS Auto

## তথ্যসূত্র


## বহিঃসংযোগ
* Official Site 

বিষয়শ্রেণী:শব্দ প্রকৌশল
বিষয়শ্রেণী:১৯৯৩-এ প্রতিষ্ঠিত কোম্পানি
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:ক্যালিফোর্নিয়া ভিত্তিক কোম্পানি
অবধূত (সাহিত্যিক)

**অবধূত** (২ নভেম্বর ১৯১০ – ১৩ এপ্রিল ১৯৭৮) বা **কালিকানন্দ অবধূত** ছিলেন একজন বিশিষ্ট ভারতীয় বাঙালি ঔপন্যাসিক ও তন্ত্রসাধক। তার প্রকৃতনাম **দুলালচন্দ্র মুখোপাধ্যায়**। জন্ম কলকাতার ভবানীপুরে। পুত্র অমল মুখোপাধ্যায়ের জন্মের পর প্রথমা স্ত্রীর মৃত্যু হলে উজ্জয়িনীর মহাকাল মন্দিরে সন্ন্যাস (অবধূত) গ্রহণ করেন। সন্ন্যাসজীবনে তার নাম হয় কালিকানন্দ অবধূত। সন্ন্যাসজীবনে তার ভৈরবী স্ত্রীও ছিল। হুগলি জেলার চুঁচুড়ায় স্বপ্রতিষ্ঠিত রুদ্রচণ্ডী মঠে তার মৃত্যু হয়।

তিনি গোপনে বৈপ্লবিক কাজের সাথে যুক্ত ছিলেন। নিজেকে গা ঢাকা দিতে দুই দশক বিভিন্ন স্থানে আশ্রয় নেন। সব স্থানের নাম আজও জানা যায়নি। আত্মগোপন করতে বাংলাদেশের ফরিদপুর, ভারতের বাইরে বর্মা (এখন মিয়ানমার), মধ্য প্রদেশের উজ্জয়িনীতে কাটান। তিনি উত্তর প্রদেশের কাশীর কালীমন্দিরের পূজারীও ছিলেন। মুর্শিদাবাদের জজান, বর্ধমানের উদ্ধারণপুর ঘাটে জীবনের বেশ কিছু বছর অতিবাহিত করেন। তিনি পাকিস্তানের বেলুচিস্তান প্রদেশে অবস্থিত হিংলাজ মাতা মন্দির দর্শনেও গিয়েছিলেন।

'অবধূত' ছদ্মনামে তিনি একাধিক গ্রন্থ রচনা করেছিলেন। ১৯৫৪ সালে *[[মরুতীর্থ হিংলাজ]]* নামক উপন্যাস রচনা করে খ্যাতি অর্জন করেন। এই উপন্যাসটি অবলম্বনে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার। তার অপর বিখ্যাত গ্রন্থ *[[উদ্ধারণপুরের ঘাট]]* (১৯৬০)। তিনি উপনিষদ গ্রন্থ সম্পাদন করেন। শেষ জীবনে তিনি চুঁচুড়ায় থাকতেন।

হংসনারায়ণ ভট্টাচার্য তার সম্পর্কে লিখেছেন, "উদ্ভট কাহিনী-কল্পনা, বীভৎস রস, তান্ত্রিক ধর্মসাধনার গুহ্য রহস্য ও উৎকট যৌনাচার অবধূতের রচনার বৈশিষ্ট্য, - শক্তিমত্তা সত্ত্বেও শিথিল বিন্যাস ও যৌনতার আধিক্য ত্রুটিরূপে গণ্য।" শিশিরকুমার দাশের মতে, "তাঁর রচনার বৈশিষ্ট্য ভয়াবহ ও বীভৎস রসের আধিক্য। প্রবল জনপ্রিয়তা সত্ত্বেও কোনো কোনো সমালোচক তাঁর বিষয়নির্বাচন ও প্রয়োগরীতির প্রতি সংশয়ী ছিলেন।"

## উপন্যাস তালিকা
অবধূত রচিত উপন্যাসগুলি হল:
* *[[মরুতীর্থ হিংলাজ]]* (জুলাই, ১৯৫৪)
* *হিংলাজের পরে*
* *বশীকরণ*
* *তাহার দুই তারা* (১৯৫৯)
* *[[উদ্ধারণপুরের ঘাট]]* (১৯৬০)
* *ক্রীম* (১৯৬০)
* *পিয়ারী* (জুলাই, ১৯৬১)
* *বহুব্রীহি*
* *ভোরের গোধূলি*
* *টপ্পা ঠুংরী* (১৩৭৬ বঙ্গাব্দ)
* *ভূমিকা লিপি পূর্ববৎ*
* *কান পেতে রই*
* *তুমি ভুল করেছিলে*
* *অনাহত আহুতি*
* *স্বামীঘাতিনী*
* *ফক্করতন্ত্রম্‌* (১ম, ২য় ও ৩য় পর্ব)
* *দুর্গম পন্থা* (১৩৬৮ বঙ্গাব্দ)
* *নীলকণ্ঠ হিমালয়*
* *মন মানে না*
* *সাচ্চা দরবার*
* *উত্তর রাম চরিত*
* *সুমেরু কুমেরু*
* *একটি মেয়ের আত্মকাহিনী*

## পাদটীকা

বিষয়শ্রেণী:১৯১০-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:বাঙালি ঔপন্যাসিক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:ভারতীয় ঔপন্যাসিক
বিষয়শ্রেণী:হিন্দু সন্ন্যাসী
বিষয়শ্রেণী:অবধূত
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:বাঙালি হিন্দু সাধু
বিষয়শ্রেণী:কলকাতার লেখক
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলা ভাষার লেখক
বিষয়শ্রেণী:ভারতীয় পুরুষ লেখক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় ধর্মীয় লেখক
বিষয়শ্রেণী:পূর্ব বর্ধমান জেলার ব্যক্তি
কম্পিউটার নিরাপত্তা

থাম্ব|ডান|200px|নেভি সাইভার ডিফেন্স অপারেশনস কমান্ড, দলটি যুক্তরাষ্ট্রের নৌবাহিনীর অনুমোদনহীন ইনফরমেশন সিস্টেমে ক্রিয়াকলাপ নিয়ন্ত্রণ করে।

আকস্মিক দুর্ঘটনাজনিত কারণে বা অবাঞ্ছিত ব্যক্তি কর্তৃক কম্পিউটারের ব্যবহৃত তথ্যের ক্ষতিসাধন, পরিবর্তন বা গোপনীয়তা ফাঁসের বিরুদ্ধে নিরাপত্তামূলক ব্যবস্থাকে **কম্পিউটারের নিরাপত্তা** বলে।
প্রশাসনিক ও কারিগরি, দুই ধরনের নিরাপত্তা ব্যবস্থা গ্রহণের প্রয়োজন হয়।

## প্রকারভেদ
কম্পিউটারের নিরাপত্তা ব্যবস্থা দুই রকমের হয়ে থাকে; বাহ্যিক নিরাপত্তা ও অভ্যন্তরীণ নিরাপত্তা।
* বাহ্যিক নিরাপত্তা: আগুন, বন্যা, দাঙ্গা, চুরি ইত্যাদির মতো হার্ডওয়্যার ও সফটওয়্যার বহির্ভূত ক্ষতির হাত থেকে কম্পিউটারকে রক্ষা করাকে বলা হয় বাহ্যিক নিরাপত্তা ব্যবস্থা।
* অভ্যন্তরীণ নিরাপত্তা: অভ্যন্তরীণ নিরাপত্তা ব্যবস্থার বিভিন্ন গুরুত্বপূর্ণ দিকগুলো হচ্ছে, অনুপ্রবেশকারী নিয়ন্ত্রণ, তথ্য প্রবাহ নিয়ন্ত্রণ, হস্তক্ষেপ নিয়ন্ত্রণ ও যোগাযোগ নিয়ন্ত্রণ।

## কার্যপ্রণালী
নিরাপত্তার উদ্দেশ্যে গোপনীয় তথ্যগুলো কম্পিউটারের বিশাল তথ্য ভাণ্ডার ও পরিচালনা ব্যবস্থা থেকে পৃথকভাবে নিরাপত্তা কার্নেল বা অত্যাবশ্যকীয় অংশে সংরক্ষণ করা হয়।

পরিসংখ্যানবিদরা অনেক সময় বিপুল সংখ্যক লোকের ব্যক্তিগত তথ্য সংগ্রহ করে কম্পিউটারের সাহায্যে সামগ্রিক প্রতিবেদন তৈরি করেন। যেমন, আদমশুমারির সময় এমনটি করা হয়। এসব ক্ষেত্রে ব্যক্তিগত তথ্য গোপন রাখা খুব কষ্টকর।
বিভিন্ন তথ্যকে গোপন কোডের মাধ্যমে সংরক্ষণ করে গোপনীয়তা রক্ষা করা সম্ভব।

## আরও দেখুন
* ফায়ারওয়াল
* তথ্যগুপ্তিবিদ্যা
* নেটওয়ার্ক নিরাপত্তা

## তথ্যসূত্র

## বহিঃসংযোগ
* Security advisories links  from the Open Directory Project
* Top 5 Security No Brainers for Businesses  from Network World


বিষয়শ্রেণী:কম্পিউটার বিজ্ঞান
বিষয়শ্রেণী:তথ্যগুপ্তিবিদ্যা
বিষয়শ্রেণী:পরিগণকীয় যুদ্ধবিগ্রহ
রেসিফি

**রেসিফি** (, আইপিএ: ʁeˈsifi) হচ্ছে ব্রাজিলের ৪র্থ বৃহত্তম মেট্রোপলিটান শহর। শহরটির লোকসংখ্যা প্রায় ৩৭,৬৮,৯০২, এবং এটি ব্রাজিলের উত্তর/উত্তরপূর্ব অঞ্চলের সর্ববৃহৎ শহর। সেই সাথে এটি ব্রাজিলের পের্নাম্বুকো প্রদেশের রাজধানী। ২০০৯ সালে শহরটির জনসংখ্যা ছিলো প্রায় ১৫,৬১,৬৫৯। বেবেরিবে নদী ও ক্যাপিবারিবে নদীর একসাথে মিলিত হয়ে যেখানে আটলান্টিক মহাসাগরে পতিত হয়েছে, সেখানে শহরটি অবস্থিত। একই সাথে এটি আটলান্টিক মহাসাগরের একটি অন্যতম গুরুত্বপূর্ণ সমুদ্রবন্দর। পর্তুগিজ ভাষায় রেসিফি অর্থ প্রবাল, এবং এই শহরের উপকূল জুড়ে বিস্তৃত প্রবাল প্রাচীর লক্ষ্য করা যায়। রেসিফির আশে পাশে অবস্থিত দ্বীপগুলোর মধ্যে প্রায় ৫০টি সেতুর মাধ্যমে সড়ক যোগাযোগ স্থাপিত হয়েছে। শহরটির এই বৈশিষ্ট্যের কারণে একে ব্রাজিলের ভেনিস হিসেবে অভিহিত করা হয়।

রেসিফি মহানগরীয় অঞ্চল হচ্ছে পের্নাম্বুকো প্রদেশের প্রধান শিল্পাঞ্চল। এখানকার মূল উৎপাদিত পণ্যসামগ্রী ও কাঁচামালের মধ্যে রয়েছে ইক্ষু ও ইক্ষু থেকে উৎপন্ন চিনি ও ইথানল (ইথানল জ্বালানি হিসেবে ব্যবহৃত হয়), ইলেকট্রনিক্স পণ্যসাগমগ্রী, খাদ্য ও অন্যান্য। সরকারের রাজস্ব ভর্তুকির মাধ্যমে ১৯৭০ থেকে ১৯৮০-এর দশকে বেশ কিছু শিল্প উদ্যোগ এখানে প্রতিষ্ঠিত হয়। রেসিফি ব্রাজিলের উত্তর ও উত্তরপূর্বাঞ্চলের সর্ববৃহৎ ও সবচেয়ে গুরুত্বপূর্ণ বাণিজ্য কেন্দ্র। এ শহরে অবস্থিত বাণিজ্যিক প্রতিষ্ঠানের সংখ্যা প্রায় ৫২,৫০০, এছাড়াও রেসিফির মূল মহানগরীয় অঞ্চলে আরও ৩২,০০০ বাণিজ্যিক প্রতিষ্ঠান অবস্থিত। সব মিলিয়ে রেসিফিতে অবস্থিত বাণিজ্যিক প্রতিষ্ঠানের সংখ্যা প্রায় ৮৫,০০০।

## তথ্যসূত্র

## বহিঃসংযোগ

**সরকারি**
*  রেসিফি ব্রাজিলের সরকারি ওয়েবসাইট
*  সরকারি হোমপেজ
*  দিয়ারও দে পেনাম্বুকো নিউজপেপার

**শিক্ষা**
*  ইউনিক্যাপ - ক্যাথলিক ইউনিভার্সিটি অফ পের্নাম্বুকো
*  ইউএফপিই - ফেডারেল ইউনিভার্সিটি অফ পের্নাম্বুকো
*  ইউপিই - ইউনিভার্সিটি অফ পের্নাম্বুকো
*  ইউএফআরপিই - রুরাল ফেডারেল ইউনিভার্সিটি অফ পের্নাম্বুকো
*  এসকোলা আমেরিকানা দু রেসিফি - (আমেরিকান স্কুল অফ রেসিফি)

**ছবি**
* রেসিফির ছবি সংগ্রহশালা

**পর্যটন**
*  রেসিফি ট্রাভেল 
*  রেসিফি গাইড 
*  রেসিফি ট্রাভেল গাইড ১০১

### ভিডিও
* ভিডিও ক্যাপিটাল রেসিফি **(পর্তুগিজ)**http://www.youtube.com/watch?v=gDIEQ3u4CRw
* ভিডিও রেসিফি, মাই সিটি **(পর্তুগিজ)**http://www.youtube.com/watch?v=hDYOXdRjOWk
* ভিডিও রেসিফি, ব্রাজিলিয়ান ভেনিস **(ইংরেজি)**http://www.youtube.com/watch?v=tf2gzhnqSHA
* ভিডিও রেসিফি, পের্নাম্বুকো **(পর্তুগিজ)** http://www.youtube.com/watch?v=6rcfaUAlL08
* ভিডিও ফার্নান্দো দে নরোনহা ন্যাশনাল পার্ক **(ইংরেজি)**http://www.youtube.com/watch?v=t_5b6y5vh-M
* ভিডিও পর্তু দে গালিনহাস **(ইংরেজি ও পর্তুগিজ)**http://www.youtube.com/watch?v=FLRtgp3HFBg
* ভিডিও ওলিন্দা, পের্নাম্বুকো **(পর্তুগজ)** http://www.youtube.com/watch?v=j2yI9Pq8YXs
* ভিডিও সেন্ট জন'স ফেস্টিভাল, কারুআরু -পের্নাম্বুকো http://www.youtube.com/watch?v=_Q9c7kri2HM
* ফটো-ভিডিও পেট্রোলিনা, পের্নাম্বুকো http://www.youtube.com/watch?v=A2BuEZL7Ajg
* সুয়াপে বন্দর ইপোজুকা (২০০৩) http://www.youtube.com/watch?v=BBb2887Dkkk

বিষয়শ্রেণী:ব্রাজিলের শহর
বিষয়শ্রেণী:ঐতিহাসিক ইহুদি সম্প্রদায়
ইউনিভার্স চ্যাম্পিয়নশিপস

**ইউনিভার্স চ্যাম্পিয়নশিপস** একটি আন্তর্জাতিক বডিবিল্ডিং বা শরীর-গঠন প্রতিযোগিতা। যুক্তরাজ্যের ন্যাশনাল অ্যামেচার বডিবিল্ডারস অ্যাসোসিয়েশন (NABBA) প্রতিবছর এর আয়োজন করে। এই চ্যাম্পিয়নশিপের অধীনে কয়েকটি প্রতিযোগিতা রয়েছে: **মিস্টার ইউনিভার্স**, **মিস ফিজিক** এবং **মিস ফিগার**।

১৯৪৮ সালে প্রথমবারের মত ইউনিভার্স চ্যাম্পিয়নশিপ আওয়োজিত হয়। তবে এই আওয়োজন ছিল শুধু তরুণদের জন্য। যেসব তরুণ কখনও কোন শরীর গঠন প্রতিযোগিতায় অংশ নেয়নি এবং অর্থ পুরস্কার লাভ করেনি, কেবল তারাই এই প্রতিযোগিতায় অংশগ্রহণ করতে পারে। ১৯৫২ সালে পেশাজীবী বডিবিল্ডারদের জন্য শরীর গঠন প্রতিযোগিতা চালু করা হয়। ১৯৬৬ সালে মেয়েদের জন্য মিস ফিজিক প্রতিযোগিতা চালু করা হয়। মিস ফিগার প্রতিযোগিতা শুরু হয় ১৯৮৬ সালে। সেসময় ইন্টারন্যাশনাল ফেডারেশন অফ বডিবিল্ডিং এন্ড ফিটনেসও মিস্টার ইউনিভার্স নামক প্রতিযোগিতার আয়োজন শুরু করে। ১৯৭৬ সালে এর নাম পরিবর্তন করে ওয়ার্ল্ড অ্যামেচার বডিবিল্ডিং চ্যম্পিয়নশিপ রাখা হয়।

## মিস্টার ইউনিভার্স
মিস্টার ইউনিভার্স একটি বডিবিল্ডিং প্রতিযোগিতা। এই প্রতিযোগিতায় অ্যাথলেটদের শরীরের প্রতিসমতা, গঠন, আকারের ভিত্তিতে বিচার করা হয়। অধিকাংশ বিচারকার্য দিনের বেলায় সম্পন্ন হয়। চূড়ান্ত বিচারকার্য প্রতিযোগিতার সমাপনী অনুষ্ঠানে করা হয়।

## বিজয়ী

## বহিঃসংযোগ
* বিজয়ীদের পূর্ণাঙ্গ তালিকা
* পূর্ণাঙ্গ ফলাফল - অ্যামেচার পুরুষ
* পূর্ণাঙ্গ ফলাফল - অ্যামেচার স্ত্রী
* পূর্ণাঙ্গ ফলাফল - মিস্টার ইউনিভার্স

বিষয়শ্রেণী:শরীরগঠন প্রতিযোগিতা
ন্যাসড্যাক

**ন্যাসড্যাক স্টক** (সংক্ষেপে: **NASDAQ**) হল একটি মার্কিন শেয়ার বাজার। ন্যাসড্যাক এর পূর্ণরূপ ‘ন্যাশনাল এ্যাসোসিয়েশন অফ সিকিউরিটি ডিলারস্ অটোমেটেড কোটেশনস', তবে প্রতিষ্ঠানটি এই পূর্ণ নামের চাইতে নামের আদ্যাক্ষরই বেশি ব্যবহার করে থাকে। এটি বিশ্বের সর্ববৃহৎ ইলেক্ট্রনিক-স্ক্রিন ভিত্তিক শেয়ার বাজার এবং বাজার মূলধনের দিক থেকে পৃথিবীর চতুর্থ বৃহত্তম শেয়ার বাজার। প্রায় ৩,৭০০টি কোম্পানি এবং করপোরেশন এই শেয়ার বাজারের তালিকাভুক্ত। বিশ্বের অন্য যেকোন শেয়ার বাজারের তুলনায় প্রতি ঘণ্টায় ন্যাসড্যাকে সর্বাধিক শেয়ার লেনদেন হয়।

## ইতিহাস
যুক্তরাষ্ট্রের ন্যাশনাল অ্যাসোসিয়েশন অফ সিকিউরিটিস ডিলারস ১৯৭১ সালে নাসড্যাক প্রতিষ্ঠা করে। ১৯৭১ এর ৮ ফেব্রুয়ারি ন্যাসড্যাক কার্যক্রম শুরু করে। স্টক এক্সচেঞ্জটি নাসড্যাক ওএমএক্স গ্রুপের মালিকানাধীন এবং ফাইনান্সিয়াল ইন্ডাস্ট্রি রেগুলেটরি অথোরিটি কর্তৃক নিয়ন্ত্রিত।

নর্ডীয় রাষ্ট্রভিত্তিক ওএমএক্স অপারেটেড এক্সচেঞ্জ ক্রয় এবং পরবর্তিতে সংযুক্ত আরব আমিরাতের বোর্স দুবাইয়ের সাথে সমঝোতার দ্বারা নাসড্যাকের উপর বোর্স দুবাইয়ের ৬৭% নিয়ন্ত্রণাধীন ঝুকি অধীগ্রহণের চাপ পড়ে। ফলে ন্যাসড্যাক সম্পূর্ণভাবে বোর্স দুবাইয়ের নিয়ন্ত্রণ গ্রহণের মাধ্যমে উভয় অঞ্চলের (নর্ডীয় রাষ্ট্রসমূহ এবং যুক্তরাষ্ট্র) জন্য একটি শক্তিশালী এক্সচেঞ্জে পরিণত হয়। এই গ্রুপটি বর্তমানে ন্যাসড্যাক-ওএমএক্স নামে পরিচিত। ন্যাসড্যাক-ওএমএক্স বর্তমানে নিউ ইয়র্কের নাসড্যাক স্টক এক্সচেঞ্জ পরিচালনা করে। ন্যাসড্যাক স্টক এক্সচেঞ্জ মার্কিন যুক্তরাষ্ট্রের দ্বিতীয় বৃহত্তম স্টক মার্কেট। এছাড়া ন্যাসড্যাক-ওএমএক্স ইউরোপের আটটি শেয়ার বাজার পরিচালনা করে। দুবাই শেয়ার বাজারের এক-তৃতীয়াংশ নাসড্যাকের মালিকানাধীন। 
ন্যাসড্যাক পৃথিবীর প্রথম ইলেকট্রনিক শেয়ার বাজার। প্রতিষ্ঠার সময় নাসড্যাক কেবল একটি কম্পিউটার বুলেটিন বোর্ড ব্যবস্থা ছিল।

ন্যাসড্যাকের প্রধান সূচক হল ন্যাসড্যাক কম্পোজিট, যা প্রতিষ্ঠার সময় হতে চালু আছে। ১৯৮৫ সালে ন্যাসড্যাক-১০০ সূচক চালু হয়। ১৯৮৭ সাল পর্যন্ত ন্যাসড্যাকেরঅধিকাংশ বাণিজ্যিক কার্যক্রম টেলিফোনের মাধ্যমে হত। তবে এই পদ্ধতিতে বেশ কিছু অসুবিধা হত, যেমন- অনেক শেয়ার ক্রেতাই প্রায়ই ফোনে উত্তর দিত না। এসব সমস্যা দূর করতে স্মল অর্ডার এক্সিকিউশন সিস্টেম চালু হয়। এই ব্যবস্থা ক্রেতা-বিক্রেতাদেরকে ইলেকট্রনিক পদ্ধতিতে কার্যক্রম পরিচালনা করার সুযোগ দেয়।

১৯৯২ সালে ন্যাসড্যাক লন্ডন স্টক এক্সচেঞ্জের সাথে প্রথম আন্তঃমহাদেশীয় সিকিউরিটি মার্কেট গঠনে অংশ নেয়। ১৯৯৮ সালে নাসড্যাক ও অ্যামেরিকান স্টক এক্সচেঞ্জের সাথে একত্রীকরণের ফলে ন্যাসড্যাক-অ্যামেক্স মার্কেট গ্রুপ গঠিত হয়। একবিংশ শতাব্দীর প্রান্তিকে এসে ন্যাসড্যাকপৃথিবীর বৃহত্তম ইলেকট্রনিক শেয়ার বাজারে পরিণত হয়।

২০০৭ এর ৮ নভেম্বরে ৬৫২ মিলিয়ন ডলারের বিনিময়ে ন্যাসড্যাক ফিলাডেলফিয়া স্টক এক্সচেঞ্জ কিনে নেয়। ফিলাডেলফিয়া স্টক এক্সচেঞ্জ যুক্তরাষ্ট্রের সবচেয়ে পুরনো শেয়ার বাজার যা ১৭৯০ প্রতিষ্ঠিত হয়।

## অফিস সময়
ন্যাসড্যাকে সকাল ৯টা থেকে বিকেল ৪টা পর্যন্ত বাণিজ্যিক কার্যক্রম চলে। এছাড়া সকাল ৭টা থেকে ৯:৩০ পর্যন্ত অতিরিক্ত সময়েও কার্যক্রম চলে।

## তথ্যসূত্র

## বহিঃসংযোগ

* নাসড্যাক স্টক মার্কেট

বিষয়শ্রেণী:ন্যাসড্যাক
বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:নিউইয়র্ক সিটির অর্থনীতি
বিষয়শ্রেণী:নিউইয়র্ক সিটি ভিত্তিক আর্থিক পরিষেবা প্রদানকারী কোম্পানি
বিষয়শ্রেণী:মার্কিন শেয়ার বাজার
রাজকন্যা মানমতি

**রাজকন্যা মানমতি** (মে ১৩, ১৫৭৩ – এপ্রিল ১৮, ১৬১৯, আগ্রা) রাজপুত রাজকন্যা যিনি মুঘল সম্রাট জাহাঙ্গীরের ৩য় স্ত্রী এবং সম্রাট শাহজাহানের মাতা। তাকে মতান্তরে যোধা বাঈ নামেও ডাকা হয়।অনেকের মতে তার আসল নাম জগৎ গোসাই। মৃত্যুর পর তার নাম রাখা হয় বিলকিস মাকানি।

তিনি ছিলেন মাড়ওয়ারের (বর্তমান যোধপুর) রাজপুত শাসক উদয় সিং-এর কন্যা।
## মৃত্যু
জগৎ গোসাইন ১৬ এপ্রিল ১৬১৯ এ আগ্রায় মারা যান।জাহাঙ্গীর মৃত্যুর বিষয়টি সংক্ষেপে উল্লেখ করেছিলেন, কেবল তিনি বলেছিলেন যে তিনি ঈশ্বরের করুণা লাভ করেছেন। তার মৃত্যুর পরে, জাহাঙ্গীর আদেশ করেছিলেন যে সরকারী সমস্ত নথিতে তাকে বিলকিস মাকানী (খাঁটি বাসার লেডি)  বলা হবে।

তাকে আগ্রার সুহাগপুরায় সমাধিস্থ করা হয়েছিল।  তার সমাধিতে একটি উঁচু গম্বুজ, গেটওয়ে, টাওয়ার এবং ক্যান্টনমেন্ট এলাকায় অবস্থিত একটি বাগান রয়েছে।  এই সমস্ত কিছু ১৮৩২ সালে গানপাউডার দিয়ে উড়িয়ে দেওয়া হয়েছিল, এটির সাইট এবং উপাদান, পাথর এবং ইটের প্রয়োজনে, যা ব্রিটিশদের প্রয়োজন ছিল। 

## তথ্যসূত্র

## বহিঃসংযোগ

বিষয়শ্রেণী:১৫৭৩-এ জন্ম
বিষয়শ্রেণী:১৬১৯-এ মৃত্যু
বিষয়শ্রেণী:মুঘল সম্রাজ্ঞী
বিষয়শ্রেণী:রাজপুত রাজকুমারী
বিষয়শ্রেণী:আগ্রার ব্যক্তি
বিষয়শ্রেণী:ভারতীয় হিন্দু
বিষয়শ্রেণী:যোধপুরের ব্যক্তি
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:জাহাঙ্গীরের_স্ত্রী
মহাশক্তি

হিন্দু শাক্তধর্মে **মহাশক্তি** (সংস্কৃত: महाशक्ति) জগত সৃষ্টির আদি কারণ এবং জগতের প্রধান শক্তি। হিন্দুধর্মে তাকে দিব্য জননীর স্থান প্রদান করা হয়।

শাক্তধর্মে মহাশক্তিকেই সর্বোচ্চ ঈশ্বর মনে করেন দেবতা শিবের প্রকৃতি হলেন পার্বতী তিনিই দেবী মহাশক্তি।

শাক্ত বিশ্বাস অনুযায়ী, মহাশক্তি কেবলমাত্র সৃষ্টির কারণই নন, তিনি জগতের সকল পরিবর্তনেরও মূল কারণ। মহাশক্তির আদি ও অন্ত নেই। এই সর্বাপেক্ষে গুরুত্বপূর্ণ রূপটি হল কুণ্ডলিনী শক্তি, সাধারণত পুরান অনুসারে দেবী পার্বতী।

## আরও পড়ুন
* *[http://books.google.com/books/p/pub-4297897631756504?id=3e3_GVggCgUC&pg=PA325&dq=Hinduism Shakti and Shakta]*, by John Woodroffe, Published by Forgotten Books, 1910. .
* *[http://books.google.com/books/p/pub-4297897631756504?id=4VUS2Rxmy_QC&pg=PR7&dq=John+Woodroffe#PPR3,M1 Hymns to the Goddess]*, Translated by John George Woodroffe, Ellen Elizabeth (Grimson) Woodroffe*, Published by Forgotten Books, 1952 (org 1913). .
* *Hymn to Kali:Karpuradi Stotra*, by Sir John Woodroffe. Published by Forgotten Books. 1922. . 
* 
* Datta, Reema and Lowitz, Lisa. *Sacred Sanskrit Words*, Stonebridge Press, Berkeley, 2005.
* Feuerstein, Georg. *The Shambhala Encyclopedia of Yoga*, Shambhala Publications, Boston, 2000
* Tiwari, Bri. Maya. *The Path of Practice: A Woman's Book of Ayurvedic Healing*, Motilal Banarsidass Press, 2002
* *Shakti : Multidisciplinary Perspectives on Women’s Empowerment in India''/edited by Ranjana Harish and V. Bharathi Harishankar. New Delhi, Rawat, 2003, .

## পাদটীকা

## বহিঃসংযোগ

* Shakti: Listing of usage in Puranic literature

বিষয়শ্রেণী:হিন্দু দর্শন
বিষয়শ্রেণী:শাক্তধর্ম
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:হিন্দু দেবী
বিষয়শ্রেণী:হিন্দু তন্ত্র
বিষয়শ্রেণী:শিবের সহধর্মিণী
বিষয়শ্রেণী:হিন্দু দার্শনিক ধারণা
বিষয়শ্রেণী:দেবী মা
বিষয়শ্রেণী:হিন্দুধর্মে ঈশ্বরের নাম
বিষয়শ্রেণী:তান্ত্রিক অনুশীলন
মাসুদ আজিজি

**মাসুদ আজিজি** (জন্ম ২রা ফেব্রুয়ারি ১৯৮৫) একজন আফগান দৌড়বীর। ২০০৫ সালের এপ্রিল মাসে মক্কায় ১০০মিটার দৌড়ে তার ব্যক্তিগত সেরা সময় ১১.১১সেকেন্ড।

আজিজি আফগানিস্তানের প্রতিনিধিত্ব করেন অ্যাথেন্সে অনুষ্ঠিত ২০০৪ সালের গ্রীষ্মকালীন অলিম্পিকে। সেখানে তিনি ১০০মিটার দৌড়ে হিটে সর্বশেষ স্থান গ্রহণ করেন ১১.৬৬সেকেন্ড সময়ে। ২০০৫ সালের এশীয় চ্যাম্পিয়নশিপে তিনি ১১।৩৮সেকেন্ডে দৌড়ে ৭ম স্থান অধিকার করেন। তিনি বেইজিং-এ অনুষ্ঠিত ২০০৮ গ্রীষ্মকালীন অলিম্পিকে পুনরায় দেশের প্রতিনিধিত্ন করেন। ১০০মিটার দৌড়ের হিটে ১১.৪৫সেকেন্ড সময় করে তিনি ৮ম স্থান অধিকার করেন।

## ব্যক্তিগত সেরা
#### বহিঃবিভাগ

#### অন্তঃবিভাগ

## পাদটিকা
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান দৌড়বিদ
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:আফগানিস্তানের অলিম্পিক মল্লক্রীড়াবিদ
বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:মল্লক্রীড়ায় ডোপিং মামলা
নাগপুর জেলা

**নাগপুর জেলা** পশ্চিম ভারতের মহারাষ্ট্র রাজ্যের নাগপুর বিভাগের একটি জেলা। জেলা সদর নাগপুর।

## ইতিহাস
১৯৫০ সালে নাগপুর জেলা মধ্যপ্রদেশ রাজ্যের অন্তর্ভুক্ত হয়। নাগপুর হয় মধ্যপ্রদেশ রাজ্যের রাজধানী। ১৯৬০ সালে এই জেলা মহারাষ্ট্র রাজ্যের অন্তর্ভুক্ত হয়।

## প্রশাসনিক বিভাগ
নাগপুর জেলা ৫টি মহকুমায় বিভক্ত: নাগপুর, রামটেক, উমরেড, কাতোল ও সাওনের। এই ৫টি মহকুমা ১৪টি তালুকায় বিভক্ত: রামটেক, উমরেড, কলমেশ্বর, কাতোল, কামঠী, কুহি, নরখেড, নাগপুর, নাগপুর (গ্রামীণ), পারশিওনী, ভিওয়াপুর, মৌদা, সাওনের ও হিংগণা।

নাগপুর জেলা ১২টি বিধানসভা কেন্দ্রে বিভক্ত।

## বহিঃসংযোগ
* ভারতীয় ন্যাশনাল ইনফরমাটিক্স সেন্টার দ্বারা প্রতিস্থাপিত সরকারি '''নাগপুর জেলা ওয়েবসাইট''' 

নাগপুর জেলা
বিষয়শ্রেণী:নাগপুর জেলা
বিষয়শ্রেণী:ভারতের কয়লাখনির জেলা
বিষয়শ্রেণী:বিদর্ভ
ওয়ার্ডপ্রেস

**ওয়ার্ডপ্রেস** () ওয়ার্ডপ্রেস হচ্ছে বর্তমানে সর্বাধিক জনপ্রিয় ব্লগ পাবলিশিং অ্যাপলিকেশনস এবং শক্তিশালী কন্টেন্ট ম্যানেজমেন্ট সিস্টেম (CMS), যা পিএইচপি এবং মাইএসকিউএল দ্বারা তৈরিকৃত ওপেন সোর্স ব্লগিং সফটওয়্যার। ওয়ার্ডপ্রেস প্রথম পর্যায়ে একটি ফ্রি ব্লগিং প্লাটফর্ম ছিল যা পরবর্তীকালে একটি ইঞ্জিন তৈরি করে এবং বিনামূল্যে তা ডাউনলোড করে যেকোনো ব্লগারকে ব্যবহারের সুবিধা দিতে শুরু করে . ওয়ার্ডপ্রেস দ্বারা কোনো প্রকার পিএইচপি, মাইএসকিউএল বা এইচটিএমএল জ্ঞান ছাড়াই একটি প্রোফেশনাল মানের ওয়েবসাইট তৈরি করা সম্ভব। ম্যাট মুলেনওয়েগ ২০০৩ সালের ২৭শে মে এটি প্রাথমিকভাবে প্রকাশ করেন। জানুয়ারি ২০১২ পর্যন্ত ওয়ার্ডপ্রেস ৩.৪ সংস্করণ ৩ কোটিরও বেশিবার ডাউনলোড হয়েছিল।

একটি PHP ও MySQL দ্বারা তৈরি উন্মুক্ত প্রযুক্তি ব্লগিং সফটওয়্যার। বর্তমানে এটি সর্বাধিক জনপ্রিয় কন্টেন্ট ম্যানেজমেন্ট সিস্টেম (CMS), এবং বিশ্বের প্রথম সারির, ৪০,০০,০০০টি ওয়েবসাইটের ১২% এটি ব্যবহার করে। 

ম্যাট মুলেনওয়েগ ২০০৩-এর ২৭শে মে এটির প্রাথমিক প্রকাশ করেন। আগস্ট ২০১০ পর্যন্ত ওয়ার্ডপ্রেসের সাম্প্রতিকতম সংস্করণ *ওয়ার্ডপ্রেস ৩.০* ১২৫লক্ষ বারের বেশি ডাউনলোড করা হয়েছে।

## বিশেষ বৈশিষ্ট্য
* সফটওয়্যারটি ওপেনসোর্স এবং বিনামূল্যে ডাউনলোড করে ব্যবহার করা যায়।
* ওয়ার্ডপ্রেস হচ্ছে পৃথিবীর সবচেয়ে জনপ্রিয় সিএমএস সফটওয়্যার।
* ওয়ার্ডপ্রেস ব্যবহার করে কোনো প্রকার পিএইচপি এবং এইচটিএমএল জ্ঞান ছাড়াই ব্লগিং ওয়েবসাইট তৈরি করা সম্ভব। 
* *প্লাগইন* যা ইনস্টল করে ওয়েবসাইটকে আরো স্বয়ংক্রিয় করে তোলা যায়।
* ব্লগ পোস্ট ও স্ট্যাটিক পৃষ্ঠা সুবিধা।
* সমবায়িত ব্লগিং সুবিধা (community blog)।
* এছাড়াও বিনামূল্যে থিম, প্লাগইন্স পাওয়া যায়।
* কন্টেন্ট ম্যানেজমেন্ট সিস্টেম (সিএমএস) হবার ফলে যেকোন তথ্য সহজেই পরিবর্তন, পরিবর্ধন, সংযোজন বা বিয়োজন করা যায়। অর্থাৎ আপনি স্বাধীন ভাবে কাজ করতে পারবেন।
* ওয়ার্ডপ্রেস ব্যবহার বান্ধব এবং ব্যবহার প্রণালী খুবই সহজ, সার্চ ইঞ্জিন অফটিমাইজেশেন পদ্ধতি ব্যবহার ইত্যাদি।
* সার্চ ইঞ্জিন বান্ধব।

## আরও দেখুন
* এলিমেন্টর লিমিটেড
* ইয়োস্ট এসইও

## তথ্যসূত্র

## বহিঃসংযোগ
* 
* 


বিষয়শ্রেণী:ব্লগিং সফটওয়্যার
বিষয়শ্রেণী:সিএমএস
বিষয়শ্রেণী:২০০৩-এর সফটওয়্যার
বিষয়শ্রেণী:ওয়েবসাইট ব্যবস্থাপনা
বিষয়শ্রেণী:পিএইচপি প্রোগ্রামড মুক্ত সফ্টওয়্যার
বিষয়শ্রেণী:মুক্ত বিষয়বস্তু ব্যবস্থাপনা সিস্টেম
বিষয়শ্রেণী:সফটওয়্যার ফোর্ক
বিষয়শ্রেণী:কনটেন্ট ম্যানেজমেন্ট সিস্টেম
বিষয়শ্রেণী:বিষয়বস্তু ব্যবস্থাপনা সিস্টেম
কোরীয় সংস্কৃতি

[200px|thumb|[গিয়োং বোক্কুং প্রাসাদ|গিয়োং বোক্কুং প্রাসাদয়ের দালানে শোভাবর্ধক অঙ্কিত *[[দানছং]]*]]
[thumb|200px|[ভ্যাকজে গিল্ট ব্রোন্জ প্রবৃদ্ধি বার্নার]]
200px|thumb|পদ্ম লন্ঠন উৎসব

উত্তর এবং দক্ষিণ কোরিয়ার বর্তমান রাজনৈতিক বিভক্তিকরণই অপসারণ করেছে আধুনিক **কোরীয় সংস্কৃতি**। তথাপি উভয় রাষ্ট্রের পাঁচ হাজারাধিক বছরের ইতিহাস এবং বিশ্বের প্রাচীন ইতিহাসের মধ্যে অন্যতম। সুদূর প্রাচীনকালে কোরীয় উপদ্বীপ এর লগ্ন থেকেই সেখানে মানবজাতি বসবাস করতে আরম্ভ করে।

## ঐতিহ্যবাহী শিল্পকলা
thumb|200px|কোরীয় নৃত্য
thumb|150px|left|ছিং বাতাস প্রবাহ

### সঙ্গীত
কোরীয় লোকপ্রথা সঙ্গীত বিভিন্ন ধরনের, বিশেষত ফানসোরি, ফুংমুল, সান্জো সঙ্গীত ইত্যাদি। তন্মাধ্যে ফানসোরি হারানো কোরিয়ার সঙ্গীতের জগতে মানব অমাপ্য সাংস্কৃতিক ঐতিহ্য রেকর্ড করেছে।

## তথ্যসূত্র

## বহিঃসংযোগ

* Korea Society Podcast: The Origins of Koreans and Their Culture - Part I 
* Korea Society Podcast: The Origins of Koreans and Their Culture - Part II 
* Online gallery specialized on introducing North Korean artists

বিষয়শ্রেণী:কোরীয় সংস্কৃতি
বিষয়শ্রেণী:সংস্কৃতি
বিষয়শ্রেণী:কোরিয়ার সংস্কৃতি
ফক্সকন

থাম্ব|265x265পিক্সেল|চেক প্রজাতন্ত্রের একটি ফক্সকন কারখানা
*ফক্সকন* (ম্যান্ডারিন ভাষায়: Fùshìkāng Kējì Jítuán; প্রথাগত চীনাভাষা: 富士康科技集團; সরলীকৃত চীনাভাষা: 富士康科技集团) হন হাই প্রেসিশন ইন্ডাস্ট্রি লিমিটেডের (ম্যান্ডারিন ভাষা|ম্যান্ডারিন ভাষায়: Hónghǎi Jīngmì Gōngyè Gǔfèn Yǒuxiàngōngsī; প্রথাগত চীনাভাষা: 鴻海精密工業股份有限公司; সরলীকৃত চীনাভাষা: 鸿海精密工业股份有限公司) অধীন তাইওয়ান ভিত্তিক একটি বহুজাতিক পাবলিক লিমিটেড কোম্পানি। এটি পৃথিবীর বৃহত্তম ইলেকট্রনিক যন্ত্র নির্মাতা। ফক্সকন বিশ্বের বেশ কিছু বিখ্যাত ব্র্যান্ডের যেমন- অ্যাপল ইনকর্পোরেটেডের আইপড এবং আইফোন 
ইলেকট্রনিক সামগ্রী তৈরি করে থাকে। সম্প্রতি ফক্সকন তাদের দক্ষিণ চীনের কারখানায় শ্রমিকদের দীর্ঘদিনের দাবি এবং কয়েকজনের আত্মহত্যার প্রেক্ষিতে মজুরি বৃদ্ধি করেছে।

## ইতিহাস
১৯৭৪ সালে টেরি গৌ ৭,৫০০ মার্কিন ডলার ব্যয়ে ইলেকট্রনিক্স যন্ত্রাংশ নির্মাতা *হন হাই প্রেসিশন ইন্ডাস্ট্রি লিমিটেড* প্রতিষ্ঠা করেন। মূলত কম্পিউটারের বিভিন্ন যন্ত্রাংশই কোম্পানিটি তৈরি করতো। সেসময় ফক্সকন কোম্পানিটির কেবল বাণিজ্যিক নাম ছিল। ২০০০ সালে হন হাই প্রেসিশন লিমিটেডের অধীনে ফক্সকন একটি পৃথক প্রতিষ্ঠানে পরিণত হয়। যুক্তরাষ্ট্রের ফোর্বস ম্যাগাজিন ২০০২ সালে ফক্সকনকে বিশ্বের ৪০০ বৃহত্তম কোম্পানির তালিকায় অন্তর্ভুক্ত করে।২০০৫ সালে তাইওয়ানের বৃহত্তম কোম্পানিতে পরিণত হয় ফক্সকন। ২০০৬ সালে ফক্সকন চীনে সর্বাধিক কর্মসংস্থান সৃষ্টির জন্য শ্রেষ্ঠ কোম্পানির মর্যাদা লাভ করে।

## ফক্সকন সিটি
হন হাই গ্রুপের প্রথম নির্মাণ কেন্দ্র ১৯৯৮ সালে চীনের শেনচেনে প্রতিষ্ঠিত হয়। বর্তমানে এই নির্মাণ কেন্দ্রে ৩০০,০০০ থেকে ৪৫০,০০০ জন শ্রমিক নিয়োজিত। নির্মাণ কেন্দ্রটির বর্তমান নাম লংহুয়া সায়েন্স এন্ড টেকনোলজি পার্ক, এটি “ফক্সকন সিটি” নামেও পরিচিত। ফক্সকন সিটি প্রায় ১ বর্গ মাইল এলাকাজুড়ে বিস্তৃত এবং এখানে ১৫টি কারখানা রয়েছে। এছাড়া এতে শ্রমিকদের জন্য আবাসনের ব্যবস্থা, হাসপাতাল, রেস্টুরেন্ট, দমকল বাহিনী, বইয়ের দোকান, সুপার শপ আছে। নির্মাণ কেন্দ্রে শ্রমিকদের কাজ, বসবাস এবং তাদের সবধরনের কর্মকাণ্ড “ফক্সকন টিভি” নামে একটি টেলিভিশন চ্যানেলে প্রচারিত হয়। এই চ্যানেলটি ফক্সকনের মালিকানাধীন।

## শ্রমিক অসন্তোষ
২০০৬ সালে যুক্তরাজ্যের একটি পত্রিকা শ্রমিকদের নিম্ন বেতন-ভাতা দেয়ার অভিযোগে ফক্সকনের নিন্দা জানিয়ে খবর প্রকাশ করে। অ্যাপল ইনকর্পোরেটেড প্রকাশিত আইফোন ও আইপড উৎপাদনে ফক্সকনের আয়-ব্যয়ের বিবরণে গুরুতর কোন অভিযোগ পাওয়া না গেলেও শ্রমিক অসন্তোষ সম্বন্ধে কতিপয় অভিযোগের প্রমাণ মেলে।

২০১০ সালের প্রথম মাসে ফক্সকনের ১৩ জন শ্রমিক আত্মহত্যার প্রচেষ্টা চালায়। এর প্রেক্ষিতে ফক্সকন তাদের শেনচেন উৎপাদন কেন্দ্রে উল্লেখযোগ্য হারে শ্রমিকদের বেতন বৃদ্ধি করে। বিশেষজ্ঞরা বলে থাকেন, ফক্সকনে শ্রমিকদের ভাল সুযোগ-সুবিধা দেয়া হয়। তবে গণমাধ্যম শ্রমিকদের দীর্ঘসময় ধরে কাজ করিয়ে নেয়া এবং শেনচেনে তাইওয়ানের শ্রমিকদের দ্বারা চীনের শ্রমিকদের বৈষম্যের অভিযোগে ফক্সকনের সমালোচনা করেছে।

২০০৯এর জুলাই মাসে সান ড্যানিয়ং, ২৫ বছর বয়সী যুবক তার কাছ থেকে একটি আইফোন-৪ হারিয়ে যাওয়ায় আত্মহত্যা করে।

## তথ্যসূত্র

## বহিঃসংযোগ

* ফক্সকনের ওয়েবসাইট
* FOXCONN: Channel Business

বিষয়শ্রেণী:তাইওয়ানের কোম্পানি
বিষয়শ্রেণী:ইলেকট্রনিক্স কোম্পানি
বিষয়শ্রেণী:তাইওয়ান স্টক এক্সচেঞ্জের তালিকাভুক্ত কোম্পানি
বিষয়শ্রেণী:তাইওয়ানের ইলেকট্রনিক্স কোম্পানি
বিষয়শ্রেণী:মোবাইল ফোন প্রস্তুতকারক
মেডাল অফ অনার

**মেডাল অফ অনার** () হচ্ছে মার্কিন যুক্তরাষ্ট্র সরকার প্রবর্তিত ও প্রদানকৃত একটি সামরিক পুরস্কার ও সম্মাননা। এটি শুধুমাত্র মার্কিন সশস্ত্র বাহিনীর সদস্যদের জন্য নির্ধারিত। দায়িত্ব প্রদান কালে নিজের জীবনের তোয়াক্কা না করে, দায়িত্বের স্বার্থে, যুক্তরাষ্ট্রের শত্রুর বিপক্ষে বীরোচিত লড়াই করার পুরস্কার স্বরূপ এই সম্মাননা প্রদান করা হয়। মার্কিন সরকারের পরিভাষায় এই সম্মাননা প্রদানের শর্ত হচ্ছে, "conspicuously by gallantry and intrepidity at the risk of his or her life above and beyond the call of duty while engaged in an action against an enemy of the United States." পুরস্কারটির এ ধরনের বৈশিষ্ট্যের জন্য প্রায় সময়ই এটি মরোণত্তর হিসেবে প্রদান করা হয়।

মার্কিন সামরিক বাহিনীর সকল শাখার, সকল সদস্য এই সম্মাননা পাওয়ার সুযোগ রাখেন। মার্কিন যুক্তরাষ্ট্রের রাষ্ট্রপতি স্বয়ং এই সম্মাননা প্রদান করেন। পুরস্কার গ্রহীতা জীবিত থাকলে তাঁকেই এটি প্রদান করা হয়, এবং যদি মরোণত্তর পুরস্কার প্রদান করা হয়, তবে এটি পুরষ্কৃতের নিকট আত্মীয়ের নিকট প্রদান করা হয়। এটির উচ্চ সম্মানজনক অবস্থানের জন্য মার্কিন অাইন অনুসারে এটিকে সুরক্ষা প্রদান করা হয়।

## তথ্যসূত্র

## বহিঃসংযোগ

* Official Society of Medal of Honor Recipients
* United States Army Center of Military History 
* U.S. Army Medal of Honor Recipients - History and Heritage
* Submarine Force Medal of Honor Recipients. Submarine Force Museum website
* List of Native Americans who have received the Medal of Honor
* History, Legend and Myth: Hollywood and the Medal of Honor (Medal of Honor recipients depicted on film)
* National Medal of Honor Museum of Military History in Chattanooga, Tennessee
* Medal of Honor During the American Civil War
* Pritzker Military Library. Podcasts from the Medal of Honor series. 
* American Valor PBS/WETA.
* Loubat, J. F. and Jacquemart, Jules, Illustrator, ''The Medallic History of the United States of America 1776-1876''.
* Stealing the General: The Great Locomotive Chase and the First Medal of Honor by Russell S. Bonds
* U.S. Army Institute of Heraldry: Medal of Honor
* Medal of Honor: Beyond the Call - image slideshow by *[[Life magazine]]*
* Medal of Honor recipients with ties to Alabama

বিষয়শ্রেণী:সামরিক পুরস্কার
বিষয়শ্রেণী:মার্কিন পুরস্কার
মহাস্নানাগার, মহেঞ্জোদাড়ো

thumb|right|মহেঞ্জোদাড়োর মহাস্নানাগার

**মহাস্নানাগার** মহেঞ্জোদাড়োয় প্রাপ্ত সিন্ধু সভ্যতার ধ্বংসাবশেষের মধ্যে সর্বাপেক্ষা প্রসিদ্ধ স্থাপনা। মহেঞ্জোদাড়োর সুরক্ষিত উত্তরাংশের পশ্চিমভাগের স্তুপের মধ্যে এটি পাওয়া গিয়েছে। উল্লেখ্য, এই স্তুপটি "মৃতের স্তুপ" বা "দুর্গ" নামেও পরিচিত।

পুরাতাত্ত্বিক প্রমাণ থেকে জানা যায়, স্তুপটি নির্মাণের অব্যবহিত পরেই এই স্নানাগারটি। সভ্যতার শেষ ভাগের শেষ পর্বে এই স্নানাগারটি অব্যবহারোপযোগী হয়ে পড়েছিল। ১৯২৫-২৬ সালে এই স্নানাগারটি আবিষ্কৃত হয়।

মহাস্নানাগারের দৈর্ঘ্য ও প্রস্থ ১১.৮৮ মিটার ও ৭.০১ মিটার। এর সর্বোচ্চ গভীরতা ২.৪৩ মিটার। উত্তরে ও দক্ষিণে দুটি চওড়া সিঁড়ির মাধ্যমে স্নানাগারে প্রবেশ করা যেত। মহাস্নানাগার নির্মিত হয়েছিল উন্নতমানের পোড়া ইঁট দিয়ে। বিটুমিনের সারি (যা সম্ভবত জল বেরিয়ে যাওয়া রোধ করত) থেকে অনুমিত হয় এটি জল ধরে রাখার জন্য ব্যবহৃত হত। কোনো কোনো গবেষক এই স্নানাগারকে প্রথাগত স্নান বা ধর্মীয় অনুষ্ঠানস্থল বলেছেন। তবে এই স্নানাগার নির্মাণের প্রকৃত উদ্দেশ্য আজও অজ্ঞাত।

## আরও দেখুন
*পশুপতি সীলমোহর
## তথ্যসূত্র

বিষয়শ্রেণী:সিন্ধু সভ্যতার কেন্দ্র
বিষয়শ্রেণী:পাকিস্তানের প্রত্নস্থল
বিষয়শ্রেণী:১৯২৬-এর প্রত্নতাত্ত্বিক আবিষ্কার
বিষয়শ্রেণী:সিন্ধু সভ্যতা
বিষয়শ্রেণী:স্নান
বিষয়শ্রেণী:সিন্ধু সভ্যতার স্থানগুলি
বিষয়শ্রেণী:খ্রিস্টপূর্ব ২৬শ শতাব্দীতে সম্পন্ন ভবন ও স্থাপনা